Šešupėlis
Šešupėlis arba Šarkyčia – upė Lietuvoje, Kalvarijos savivaldybėje, dešinysis Šešupės intakas; apie 2-2,5 km ilgio. Prasideda prie Aguonėlės kaimo buvusių pelkių ir jose esančių nedidelių Staviškių ir Barlinčio ežerėlių. Teka prisispaudęs prie Aguonio geomorfologinio draustinio šiaurės vakarinio slėnio ribos, visa vaga reguliuota. Į Šešupę įteka į rytus nuo Patašinės kaimo. Upėvardis Šešupėlis yra priesaginės darybos nuo Šešupė, o Šarkyčia kildinama nuo paukščio pavadinimo šarka.